BUILDCOM, a. s., na ulici J. Fándlyho č. 2 v Lučenci, PSČ 984 03 reklamuje nesprávne fakturovanie; list posiela doporučene a 1. triedou spoločnosti BRICKMAX, a. s., riaditeľovi magistrovi Jánovi Rusnákovi na Smrekovej 7, Prešov, PSČ 080 01

Text listu:

Vážený pán riaditeľ, pri preberaní tovaru od Vašej spoločnosti 29. 08. 20xx sme skonštatovali, že prijaté množstvo a sortiment súhlasia s dodacím listom č. 182 a objednávkou č. 154.

Nedopatrenie sme však zistili po doručení Vašej faktúry č. 179/20xx v sume 1 875,46 €.

Napriek tomu, že sme vzájomne zmluvne dohodli jednotkovú cenu za tehlu vencovú TVI 238 2,62 €, neoprávnene nám fakturujete vyššiu jednotkovú cenu, a to 2,66 €.

Ďalšie pochybenie vzniklo tým, že ste zabudli odpočítať sľúbený 15 % rabat.

Podľa našich prepočtov má celková suma nášho záväzku predstavovať 1 588,49 €.

Rozdiel medzi Vami fakturovanou sumou a skutočnou výškou Vašej pohľadávky predstavuje 286,96 €. S pozdravom.

List podpisuje riaditeľ inžinier Oto Vrábel

**Úloha:** vypracujte list v normalizovanej úprave, ostatné potrebné údaje doplňte, text rozdeľte do odsekov.